OSNOVNA ŠKOLA VLADIMIRA  NAZORA

F E R I Č A N C I

KLASA:003-06-02/14-14.

URBROJ:2149-09-14-1.

Feričanci. 28.08.2014.

**ZAPISNIK SA 19.SJEDNICE ŠKOLSKOG ODBORA OD 28.08.2014. u 18.00 sati.**

NAZOČNI: Valentina Petković,Tomislav Bračun, Ružica Vidurinović, Zlatko Vinković,  Karmela Smiljanić, Irena Stipanović, Miroslav Bužonja , ravnatelj Marko Knežević, tajnica Branka Moržanj

ODSUTNI:    -

**DNEVNI RED:**

1. Verifikacija zapisnika sa 17. sjednice Školskog odbora
2. Verifikacija zapisnika sa 18. sjednice Školskog odbora
3. Donošenje odluke o usvajanju Pravilnika o organizaciji rada i sistematizaciji radnih mjesta
4. Donošenje zaključka o davanju prethodne suglasnosti na Odluku ravnatelja o poslovno uvjetovanom otkazu ugovora o radu , odnosno poslovno uvjetovanom otkazu ugovora o radu s ponudom izmijenjenog ugovora o radu za radnike koji su utvrđeni organizacijskim viškom temeljem novih Pravilnika MZOŠ (prilog:popis)
5. Donošenje odluke o prihvaćanju Zahtjeva  Marka Kneževića za mirovanje radnog odnosa  na mjestu učitelja povijesti i hrvatskog jezika za vrijeme obnašanja funkcije  ravnatelja škole,  sukladno članku  128.st.1. i 2. Zakona o odgoju i obrazovanju u osnovnoj i srednjoj školi
6. Pitanja i prijedlozi

Predsjednica Školskog odbora pozdravlja sve nazočne, utvrđuje da je na sjednici nazočno 7 članova Školskog odbora.   Kako  postoji kvorum može se pravovaljano odlučivati.

Predlaže se dnevni red kao u sazivu sjednice. Kako nema primjedbi na isti daje se na usvajanje.

Jednoglasno usvojen dnevni red.

**Ad 1. Verifikacija zapisnika sa 17. sjednice Školskog odbora**

Predsjednica Valentina Petković- dobili ste u privitku  Zapisnik sa 17. sjednice Školskog odbora .

Ima li primjedbi na ovaj zapisnik?  Kako nema primjedbi zapisnik se daje na usvajanje.

Jednoglasno usvojen zapisnik.

 **Ad 2. Verifikacija zapisnika sa 18. sjednice Školskog odbora**

Predsjednica Valentina Petković- dobili ste u privitku  Zapisnik sa 18. sjednice Školskog odbora .

Ima li primjedbi na ovaj zapisnik?  Kako nema primjedbi zapisnik se daje na usvajanje.

**Ad 3. Donošenje odluke o usvajanju Pravilnika o organizaciji rada i sistematizaciji radnih mjesta**

Ravnatelj Marko Knežević daje uvodnu riječ vezanu za donošenje Pravilnika o organizaciji rada i sistematizaciji radnih mjesta vezano za usklađenje školskih općih akata sa Pravilnikom o djelokrugu rada tajnika te administrativno- tehničkim i pomoćnim poslovima koji se obavljaju u Osnovnoj školi objavljenim u „Narodnim novinama“ broj 40/14.

            Tajnica daje pobliže tumačenje i obrazloženje navedenog pravilnika.

Predsjednica Valentina Petković- pita da li ima tko kakvih primjedbi ili nadopuna. Kako nema primjedbi Pravilnik se daje na glasovanje.

Jednoglasno usvojeno.

Veza:KLASA:011-03-02/14-1.

URBROJ:2149-09-14-1.

**Ad 4. Donošenje zaključka o davanju prethodne suglasnosti na Odluku ravnatelja o poslovno uvjetovanom otkazu ugovora o radu , odnosno poslovno uvjetovanom otkazu ugovora o radu s ponudom izmijenjenog ugovora o radu za radnike koji su utvrđeni organizacijskim viškom temeljem novih Pravilnika MZOŠ (prilog:popis)**

Ravnatelj Marko Knežević -  obrazlaže ovu točku dnevnog reda i razloge za donošenje odluke o poslovno uvjetovanom otkazu ugovora o radu. Donošenjem Pravilnika o normi učitelja i stručnih suradnika te Izmjenama istog Pravilnika, u Osnovnoj školi Vladimira Nazora se utvrdio organizacijski višak kod učitelja matematike- informatike i likovne kulture.

Organizacijski višak su Marija Dujić za matematiku i informatiku, te Atila Adam za likovnu kulturu, oboje u nepunom radnom vremenu. Oni će Uredu državne uprave biti iskazani kao organizacijski višak i njih će  temeljem bodovanja Povjerenstvo pri Uredu rasporediti u drugu školu, ako bude potrebe ili će biti na raspolaganju za prvo upražnjeno radno mjesto.

            Molim Vašu prethodnu suglasnost za otkazivanje ugovora o radu iz organizacijskih razloga za ova dva zaposlenika.

 Predsjednica Valentina Petković – dajem na glasovanje prijedlog ravnatelja o otkazivanju ugovora o radu Mariji Dujić i Atili Adamu.

Jednoglasno usvojeno.

Veza:KLASA:112-06-02/14-1.

URBROJ:2149-09-14-1.

**Ad 5.Donošenje odluke o prihvaćanju Zahtjeva  Marka Kneževića za mirovanje radnog odnosa  na mjestu učitelja povijesti i hrvatskog jezika za vrijeme obnašanja funkcije  ravnatelja škole,  sukladno članku  128.st.1. i 2. Zakona o odgoju i obrazovanju u osnovnoj i srednjoj školi**

Predsjednica Valentina Petković- Kako je Marko Knežević izabran za ravnatelja škole iskoristio je svoje zakonsko pravo i 14.08.2014.g. podnio zahtjev za mirovanje dosadašnjeg radnog odnosa učitelja povijesti i hrvatskog jezika i povratak na navedene poslove istekom mandata ravnatelja škole. U prilogu  ove točke nalazi se zahtjev za mirovanje radnog odnosa Marka Kneževića.

Molim da se  glasuje o zahtjevu Marka Kneževića, ravnatelja škole.

Jednoglasno usvojeno.

Veza:KLASA:112-12-01/14-1.

URBROJ:2149-09-14-1.

**Ad 6. Pitanja i prijedlozi**

Marko Knežević, ravnatelj obavještava članove Školskog odbora o izvođačima koji će raditi hidrantsku mrežu  i prozore.  Što se tiče športske dvorane ispunile su se sve pretpostavke za nastavak radova.

Zapisničar: BrankaMoržanj,v.r.

Predsjednik Školskog odbora: Valentina Petković, v.r.